**Daugavpils Universitātes akcija “Apsveic savu skolotāju!”**

**NOLIKUMS**

**1. Akcijas rīkotājs**

Daugavpils Universitātes Humanitāro un sociālo zinātņu fakultāte.

# 2. Akcijas mērķis un uzdevumi

Tuvojas 5. oktobris – UNESCO pasludinātā Pasaules skolotāju diena. Daugavpils Universitātes apsveikumu akcijas “Apsveic savu skolotāju!” mērķis ir apkopot pateicības vārdus, iedvesmojošus stāstus un apsveikumus Latvijas skolotājiem, mācībspēkiem, izglītības nozarē strādājošajiem un publicēt tos Daugavpils Universitātes mediju platformās.

# 3. Akcijas mērķauditorija

Konkursā aicināti piedalīties Daugavpils Universitātes studenti, kas vēlas izteikt pateicību savam skolotājam vai universitātes mācībspēkam.

**4. Akcijas norises laiks**

Pateicības vārdu iesniegšanas termiņš: līdz 2024. gada 7. oktobrim (plkst. 17.00).

# 5. Akcijas noteikumi

5.1. Apsveikuma vai pateicības vārdu teksts jānoformulē ne vairāk kā piecos teikumos vai 60 vārdos (lai varētu vizuāli noformēt tekstu uz vienas lapas).

5.2. Pēc brīvas izvēles apveikumam var pievienot skolotāja bildi vai bildi no skolas/studiju gadiem (bildēm ir pievienota vērtība).

5.3. Sūtot apsveikuma tekstu, jānorāda skolotāja vārds un uzvārds, mācību iestāde, kurā viņš darbojas/darbojās.

5.4. Apsveikuma autors paliks anonīms, tiks publicēts tikai pateicības teksts un iesūtītā bilde.

5.5. Katrs akcijas dalībnieks var iesūtīt ne vairāk kā 3 pateicības tekstus.

# 6. Akcijas darbu iesniegšana

Akcijas darbi (apsveikuma vai pateicības teksts + bilde + skolotāja dati) un dalībnieka dati (vārds, uzvārds) ir jāiesniedz elektroniski, sūtot uz e-pastu hszf@du.lv ar norādi ***Apsveic savu skolotāju***.

# 7. Akcijas darbu vērtēšana un apbalvošana

Iesniegto darbu vērtēšana notiks līdz 18. oktobrim; 22. oktobrī tiks paziņoti rezultāti.

5 (piecu) sirsnīgāko publikāciju autori saņems pārsteiguma balvas no Daugavpils Universitātes; uzvarētāji šajā nominācijā tiks noteikti pēc lielāku reakciju skaita (komentāri + “patīk” vērtējumi) DU Facebook vietnē.

# 8. Akcijas darbu izmantošana

Akcijas dalībnieki ir atbildīgi par iesniegto materiālu saturu un apliecina, ka iesniegtais darbs atbilst morāles un ētikas normām. Iesniedzot darbu, akcijas dalībnieki piekrīt, ka akcijas organizatori var izmantot akcijas darbus plašsaziņas līdzekļos, savās interneta vietnēs un sociālo tīklu profilos, ar konkursu un organizatoru darbību saistītajās publikācijās.

# 9. Kontaktpersona

Daugavpils Universitātes Humanitāro un sociālo zinātņu fakultāte

Jana Butāne-Zarjuta

e-pasts: jana.butane@du.lv

# 10. Personas datu apstrāde

10.1. Personas datu apstrādes pārzinis ir Daugavpils Universitāte, reģistrācijas Nr. LV90000065985, juridiskā adrese Vienības ielā 13, Daugavpils, LV-5401, tālrunis 654 22180, e-pasts: du@du.lv

10.2. Iesniedzot akcijas darbu, dalībnieki apliecina, ka ir nodrošināts atbilstošs tiesiskais pamats par dalībnieka piedalīšanos konkursā.

10.3. Akcijas dalībnieki piekrīt un ir informēti, ka darbi tiks izvietoti Daugavpils Universitātes tīmekļvietnes galerijā, sociālā tīkla Facebook lapā “Daugavpils Universitāte” un citos plašsaziņas līdzekļos.

10.4. Akcijas dalībnieku personas dati (vārds, uzvārds un e-pasta adrese) tiek apstrādāti ar mērķi nodrošināt akcijas norisi atbilstoši akcijas nolikuma noteikumiem un lai sazinātos ar akcijas dalībniekiem akcijas ietvaros.